24. 10. 85 De Europæiske Fællesskabers Tidende Nr. L 284/1 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 16. september 1985 om ansøgninger om refusion og udbetaling af forskud i forbindelse med visse foranstaltninger med henblik på tilpasning af kapaciteten i fiskeriet (85/474/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til Rådets direktiv 83/515/EØF af 4. ok- tober 1983 om visse foranstaltninger med henblik på tilpas- ning af kapaciteten i fiskeriet (1), særlig artikel 10, stk. 4, og ud fra følgende betragtninger: De ansøgninger om refusion og om udbetaling af forskud, som medlemsstaterne skal forelægge Kommissionen, skal indeholde visse oplysninger, som giver sikkerhed for, at udgifterne er i overensstemmelse med direktiv 83/515/EØF og vedrører foranstaltninger, der er godkendt af Kommissio- nen i overensstemmelse med artikel 7 i nævnte direktiv; for at der kan foretages en effektiv kontrol, skal medlems- staterne holde de bilag, på grundlag af hvilke støtten er blevet beregnet, til rådighed for Kommissionen i tre år efter udbetalingen af det sidste refusionsbeløb; for at Kommissionen kan gøre brug af muligheden for at udbetale forskud, må der fastlægges nærmere retningslinjer og procedurer herfor; de i denne beslutning fastsatte foranstaltninger er i overens- stemmelse med udtalelse fra Den stående Fiskeristruktur- komité — VEDTAGET FØLGENDE BESLUTNING: Artikel 1 De ansøgninger om refusion, der er omhandlet i artikel 10, stk. 1, i direktiv 83/515/EØF, skal være i overensstemmelse med de i bilag 1, 2 og 3 viste skemaer. (1) EFT nr. L 290 af 22. 10. 1983, s. 15. Artikel 2 Medlemsstaterne holder alle de bilag, på grundlag af hvilke den ved direktiv 83/515/EØF fastsatte støtte er blevet beregnet, eller bekræftede kopier heraf, samt de komplette sagsakter vedrørende støttemodtagerne til rådighed for Kommissionen i en periode på tre år efter udbetalingen af det sidste refusionsbeløb. | Artikel 3 Den pågældende medlemsstat skal indgive ansøgning om dei artikel 10, stk. 3, i direktiv 83/515/EØF omhandlede forskud. Ansøgningen udfærdiges på den i bilag 4 viste formular. Artikel 4 1. Forskuddene kan højst udgøre 25 % af de forventede refusionsberettigede udgifter, der skal afholdes i løbet af det år, de vedrører. 2. De forskud, som ikke er anvendt i løbet af det år, for hvilket de er udbetalt, trækkes fra det forskud, der skal udbetales for det følgende år, Kommissionen kan kræve, at den pågældende medlemsstat helt eller delvis tilbagebetaler det udbetalte forskud, såfremt et sådant fradrag ikke er muligt. Artikel 5 1. — Medlemsstaterne udfærdiger ved udgangen af hvert år, hvor de har fået udbetalt forskud, en rapport om foranstalt- ningernes forløb i det pågældende år. Rapporten skal være Kommissionen i hænde senest den 1. juni i det følgen- de år.